Obec Rudník v zmysle zákona č. 582/2004 Z.z. o miestnych daniach, upozorňuje občanov,
· ktorí v roku 2024 nehnuteľnosť predali, kúpili, darovali, nadobudli darovaním
· [bookmark: _GoBack]ktorým v roku 2024 bolo vydané právoplatné stavebné povolenie,
· ktorým v roku 2024 bolo vydané právoplatné kolaudačné rozhodnutie, rozhodnutie o zmene účelu užívania stavby alebo rozhodnutie o dodatočnom povolení stavby
· ktorí v roku 2024 začali užívať drobnú stavbu, stavbu tvoriacu príslušenstvo k hlavnej stavbe
aby podali Priznanie k dani z nehnuteľnosti v termíne do 31.1.2025.
Daňové priznanie za psa:
Podáva daňovník za psa staršieho ako 6 mesiacov. Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane. Uhynutie psa, ktorý je predmetom dane, je potrebné oznámiť a podať čiastkové priznanie na zánik daňovej povinnosti.

